Դեյվիդ Ռեմնիկ

Դեյվիդ Ռեմնիկ (, ), ամերիկացի լրագրող, գրող և խմբագիր։

Կենսագրություն 
Ծնվել է ոչ կրոնական հավատք ունեցող հրեայի ընտանքում, հայրը եղել է ստոմատոլոգ, մայրը՝ պատմության ուսուցչուհի։ Դեյվիդը մեծացել է Նյու Ջերսի Հիլսդեյլ քաղաքում։ Տանը եղել է մեծ գրադարան։ 1981 թվականին ավարտել է Փրինսթոնի համալսարանը։

«Լենինի Դամբարանը. Խորհրդային կայսրության վերջին օրերը»… գրքի համար արժանացել է Պուլիցերյան մրցանակի։ 2010 թվականին  ամենից լավ վաճառվող գրքերի շարքին է դասվել Բարաք Օբամայի կենսագրության մասին պատմող նրա «Կամուրջ» գիրքը։

1999 թվականին լույս է տեսել Դեյվիդ Ռեմնիկի «Ալի. Աշխարհի արքան» գիրքը, որը թարգմանվել է տարբեր լեզուներով։

Աշխատանք Վաշինգտոն Փոստ օրաթերթում
Փրինսթոնի համալսարանն  ավարտելուց հետո՝ 1982 թվականին աշխատանքի է անցել Վաշինգտոն Փոստ օրաթերթում։ 1988 թվականից եղել է մոսկովյան թղթակից։

Աշխատանք The New Yorker ամսագրում
1992 թվականից թղթակցել  է  The New Yorker ամսագրին, իսկ 1998 թվականին նշանակվել է նույն ամսագրի գլխավոր խմբագիր։

Ընտանիք 
Ամուսնացել է Նյու Յորք Թայմս օրաթերթի թղթակից Էսթեր Ֆեյնի հետ։ Ունեն երեք երեխա՝ Ալեքս, Նոյ, Նատաշա։

Ծանոթագրություններ 

Ամերիկացի գրողներ
Լրագրողներ ըստ տեսակի
Ամերիկացի լրագրողներ
Ամերիկացի խմբագիրներ
Փրինսթոնի համալսարանի շրջանավարտներ
Արվեստի և գրականության ամերիկյան ակադեմիայի անդամներ